 Proza - : - Alergarea de mihai nedelcu : - Alergarea de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Mahmureala ... (Proza) > Bruno ... (Proza) > Din... (Proza) > La dentist ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13973203 Alergarea' > Vizionari: 2807 > Alergarea proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2011-02-28 | | Exista o intrebare care m-a iritat in ultimii douazeci de ani la mare concurenta cu porumbeii de pe balcon. Ce trebuie sa fac in viata asta ca sa fiu voios ca un caine prost? Ei bine, deunazi am avut revelatia. De ce nu mi-a venit mai devreme? Simplu. Pentru ca nu am meditat niciodata cu degetul in nas, suficient de adanc. Mi-am amintit de cate ori am simtit fiorul fericirii si care a fost motivul. Exista doua situatii: sau jubilezi cu gandul la ceva romantic, glorios, epopeic, sau ai castigat o lupta ai scapat dintr-o belea. Jubilatul de obicei precede beleaua asa ca nu tine mult. Vezi de pilda cazul adolescentelor: e deajuns o noaptea de amor si salut vise cu ochii deschisi, chicoteli in perna, roseata in obraji. E si normal saracele, l-au asteptat pe DiCaprio si au dat de Mitica Popescu. Bucuria victoriei merita insa orice efort. Problema este ca provocarile pe care ti le aduce viata sunt in general lipsite de glorie. Nenorocitul care alearga o jumatate de statie dupa autobus si-l mai si prinde ar trebui recompensat macar cu urale. De regula i se cere biletul la control si e dat jos la urmatoarea. Concluzia? Trebuie sa-mi produc propriile confruntari. Ma voi provoca la un duel deschis. iar eu n-am tupeul sa refuz o provocare. O primesc, derbedeule! M-am surprins, ai? Ce mai zic acum? Tac, ai? Ha! Haha! Prima aventura este jogging-ul. Am nevoie de o conditie fizica impecabila ca sa fac fata viitoarelor aventuri. Va trebui zilnic sa ma smulg dintr-o o ciudata stare interioara care ma cuprinde in fiecare dimineata si nu ma elibereaza pana seara la culcare: Lenea. Voi invinge acest dusman etern al speciei umane si voi alerga prin parcul cartierului ca un lup scapat de la Zoo, dribland copacii, respingand potecile batute, sarind peste paraie (de fapt e un singur parau, probabil o canalizare defecta care serpuieste ca un betiv asa ca il poti lua drept "paraie" (imi place cuvantul, o sa-l mai scriu o data: "paraie") multumesc), escaladand pantele ca un veritabil tren cu cremaliera, iar inima de bucurie, imi va pulsa mereu sange proaspat, plamanii vor lucra ca pistoanele unui motor Ferrari, din cand in cand ma voi agata de o ramura mai groasa si voi pendula o secunda ca apoi sa sar ca un lemurian peste intreaga panorama, depasind orizontul inchipuirii!... in acest fel voi ajunge la esenta fapturii mele! Zis si facut. Ceasul suna staruitor la sapte dimineata. Suna pana la sapte si un sfert cand reusesc sa scot o mana de sub patura si sa-l opresc. Mi-e frig la mana asa ca o bag inapoi, la caldurica. Bag si jogging-ul undeva. Atipesc din nou si incep sa visez. Ma vad la o petrecere grandioasa cu sute de oameni, toti topaind si band bere ca-n reclama aia, nu stiu care si nu stiu nici de ce e berea albastra dar sunt incredintat ca e bere si intre timp eu dorm in mijlocul lor cu capul sprijinit de o boxa care e de fapt o perna dar eu sunt incredintat ca e o boxa... Ma trezesc brusc si transpirat, si un bici nevazut imi loveste (e)ul interior (despre celelalte vocale interioare nu am informatii). Trebuie sa alerg, trebuie sa ma salvez. Sar ca un dement din pat si revin la loc instantaneu. Se pare ca am gresit sensul caci alta explicatie nu pot da acestui perete. Asa ca ma ridic mai domol si ma tarasc la baie. Vad in oglinda un om pe care viata nu l-a crutat. Urmand disciplina pe care parintii mi-au impus-o de la o varsta frageda, fac pisu. Apoi ma spal pe dinti iar la urma, gandindu-ma la ce voi face, ma stramb in oglinda ca un toreador in fata bovinei, ca sa vad cum arata curajul intiparit pe fata mea. Nu e rau. Daca imi ratez cariera actuala, as face o figura frumoasa ca actor in filme de groaza. Ma imbrac la repezeala si tasnesc pe usa strigand: "Ma duc sa-mi provoc destinul!" Sotia scapa o vanata din mana si incepe sa planga. Un vecin se precipita cu cheia si se intoarce in propriul apartament. imi iau avant pe casa scarilor si ies din bloc ca un evadat sub focul gardienilor. Doar dupa ce dau coltul (la propriu, bineinteles) imi dau seama ca, din graba, mi-am luat o soseta verde si una galbena. Acum, nu ma pot intoarce ca mi-ar merge prost toata ziua, e chestie verificata. Asa ca imi continui martiriul, cu sosetele colorate semnalizand ca felinarele unui elicopter pe timp de noapte. Aerul e rece si sanatos. Atat ca gatul meu nu cunoaste calitatile lui si se umfla. Apoi mai e o mica problema. Am strabatut 200 de metri si nu-l mai pot trage in plamani. Pesemne nu e deloc sanatos, e chiar poluat. Realizez de-abia acum distrugerile pe care le-am creat mamei natura, eu, omul, copilul ei. imi pare tare rau. Sincer. iau hotararea sa nu mai fac, si pe data ma simt mai bun, inaltat, superior. Pacat doar ca mi s-a adunat atata saliva in gat si n-am unde s-o scuip. Simt ca ma inec si dau besmetic din maini. Partea buna este ca se elibereaza trotuarul. Ma opresc la un stop. Niciodata n-am iubit stopurile. Acum insa le inteleg si le pretuiesc existenta. Asa ca raman in contemplare pana se schimba a treia oara in verde si as mai fi stat chiar numai un picut daca o batranica nu ma trecea strada. Putin mai odihnit imi reiau fuga. Ma simt mai puternic. Corpul s-a incalzit, asa ca sprintez ca un muflon si gafai de placere. in fata vad un sant si un om sapand in el. Pe data ma izbeste un gand fara nici o legatura. Daca un om sapa groapa altuia cum dracu’ mai poate sa cada in ea ca doar el este in groapa atunci cand sapa? Ei? Cu siguranta mamica n-a crescut un tont. Totusi, santul e clar un obstacol al destinului pe care trebuie sa-l surmontez. Asa ca imi iau avant si sagetez atmosfera terestra. Omul incremeneste cu harletul semiridicat, fascinat. Aterizez pe partea cealalta, intr-un morman de pamant pe care calculasem sa-l depasesc. Niciodata n-am fost tare la saritura in lungime. De fapt in afara de derivate partiale n-am fost tare la nimic. Ma afund in pamant pana la genunchi. Aud din groapa: "Ce faci ma acolo?" "ies imediat." "Bravo! Te-ai gandit mult pana sa te bagi? iti place?" Nu, nu-mi place, dar la urma urmei intentia conteaza! (Da, spune-i asta sotiei cand vii de ziua ei cu o rochie care i se potriveste lui maica-sa). imi scot pamantul din sosete si pornesc mai departe. Partea buna e ca acum ambele sosete sunt maro-inchis. Trec pe la geamul unui dentist si tiuitul masinariei imi da nou avant, apoi vad un stol de porumbei hraniti din belsug cu firimituri de o baba inconstienta care la vederea mea se panicheaza. Porumbeii isi iau zborul si ca de obicei unul dintre ei ma critica aspru pe maneci si pe guler. Ajung in sfarsit in parc. Aerul de aici e tare bun asa ca parca imi vin in fire suficient cat sa-mi amintesc de toate promisiunile si idealurile dragi inimii mele. Fiecare muschi se trezeste la viata si desi ma doare tot trupul, am puterea sa alerg mai repede, si mai repede, si mai repede, iiiiHAaaaa!  Pe langa mine trece un grup de copii razand din fuga unul catre celalalt. imaginea ma unge la suflet. Ce frumos sa vezi copii care alearga ca si mine si se joaca si rad. Bine, dar astia rad de mine! De sosetele mele sau poate, si mai grav, de fata mea plina de suferinta. Ticalosi netrebnici, vedea-v-as pe toti insurati! Nu ma las, incerc sa-i ajung ca sa le arat eu lor, dar din urma ma depasesc doua fete (femeia va ramane mereu o pedeapsa pentru intreaga umanitate), apoi trei octogenare echipate sport pana in dinti iar la urma un pusti de vreo patru-cinci ani, cu trei fire de iarba in mana care se pare ca fugea dupa mine caci se opreste la 10 metri in fata mea si ma cearta : "Hi nenea, hi!" Din spate se aude vocea bunicii: "Hai Sorinel inapoi, lasa-l in pace, nu vezi ca e bolnav?" Asta ma prabuseste total. Daca asa arat unui om normal, e dezastru. La ce bun sa ma chinui atata? Nu pot si basta. Doar n-o sa ma spanzur. Nu sunt facut pentru asa ceva. Ptin urmare ma opresc din fuga si o iau la pas. Nu ca s-ar simti vreo diferenta in viteza. Atunci imprevizibilul s-a produs. Din crepusculul inselator al unui tufis, o fiara s-a repezit la mine haulind. Era un caine-lup, o bestie infioratoare. Cand a fost la o muscatura de glezna mea, am tasnit. Cainele, dupa mine, in salturi silentioase. O iau razna printre copaci, cu inima in gat. Sar peste parau, driblez copacii, cobor panta dintr-o saritura. Dumnezeule, nu ma lasa! Jur ca nu mai sperii porumbeii! Cainele, dupa mine. Ajung grupurile ce m-au depasit si trec pe langa ele de parca ar sta pe loc. in treacat fie spus, dobor o batrana si doi copii. intorc capul si vad acum patru caini, doi de rasa si doi vagabonzi, dracu’ stie cum am putut sa disting asa ceva. Simt ca ma lasa puterile si fac stop cardiac. Dar un gand salvator imi pusca in creier. Daca eroul din "300" s-a putut lupta cu un pluton de vrajmasi si i-a omorat pe toti, eu de ce sa nu pot infrange hoarda canina? imi amintesc privirea eroului si dispretul lui fata de moarte si simt deodata ca sunt un barbat cu dinti care musca si pumni care lovesc, cu inima de foc si agilitate de felina, sunt omul care a imblanzit cainele si pisica si calul si boul si hamsterul, sfidand armele fiarelor si astfel, capturandu-le destinele. Ma intorc la ei horcaind "i sparta!" (nu "This is Sparta!" cum intentionam). Cainii se opresc la doi pasi, se pun in fund si dau din coada. Acum scot limba la mine. De pe aleile parcului, oamenii ma arata cu degetul razand cu hohote, vreo cativa ma aplauda. Macar o potaie de-ar sari la mine! Dar nu, se pare ca au vrut doar sa se joace cu mine si tare bine le-a priit alergarea. Ar trebui sa fac spume la gura dar de fapt sunt incantat. Pai cine ar fi crezut ca pot alerga asa? Uite ca pot, s-a hotarat, am stofa de campion. Stau si mangai potaile. Ele dau din coada fericite si in semn de recunostinta, ma umplu de purici. Trece o jumatate de ora pana sa ma pot ridica de pe jos si sa ma clatin spre casa. Vreo trei zile am zacut de febra musculara, alte patru am alergat cu intepaturi groaznice in picioare. Ficatul ma supara de fiecare data, se umfla ca un pepene si ma doare de-mi ies ochii din cap. Trebuie sa alerg cu mana la abdomen de parca as cauta disperat o buda. Curge apa pe mine ca din burete, se intampla sa calc in rahati de catel sau in noroi si apoi frec acasa la papuci blestemandu-mi zilele. in timpul caznei ma dor pe rand si in urmatoarea ordine: splina, plamanii, picioarele, talpile, capul, incheieturile, nasul, ficatul. Dar ce bine e cand ma intorc acasa si fac dus! Pentru senzatia asta, merita sa ma inscriu si la maraton. Pacat ca la cinci minute dupa, ma scarpin ca o maimuta paduchioasa. E de la apa ca ne-o cloreaza prea tare, porcii! A trecut de atunci o luna jumatate. Acum pot alerga printre copaci, pretuiesc mult potecile batute, cobor cu atentie pantele si le urc la pas, oprindu-ma cand ma chinuie ficatul, ocolesc generosii porumbei dar aerul e rece si revigorant, verdele naturii imi serenizeaza sufletul si toate problemele cotidianului dispar cand sar peste parau. Cu conditia sa-l sar... | index 'pageview'); 